Tiener sluk per ongeluk “tongring” inArgieffoto Hayley Mann, ‘n 12-jarige van Mulbarton in Gauteng, sterk in die hospitaal aan nadat sy ‘n vals magneet-tongring ingesluk het, berig EWN. Mann en haar vriende het die klein ronde magneetballetjies vir tongringe gebruik. Hulle het mekaar ontmoet om ‘n fliek te sien en Mann het vergeet om die magnete uit te haal. Sy het dit ingesluk. Volgens EWN het dokters langer as 90 minute aan Mann opereer om die magnete te verwyder. Volgens dokters sou Mann se ingewande begin perforeer het as die magnete nog ‘n dag of wat langer in haar liggaam gebly het. Precious Matsoso van die departement van gesondheid sê kinders het vantevore met kwik gespeel en dit is gevolglik verbied. “Dit is nie speelgoed nie, so mens moet kinders nie toelaat om daarmee te speel nie, veral nie as hulle dit per ongeluk kan insluk nie,” het Matsoso aan EWN gesê.